รัฐบาลจีน จะปกป้องพลเมืองจีนในแอฟริกา จากข่ายงานก่อการร้ายอัล ไคด้า
รัฐบาลจีนกล่าวว่าจะปกป้องพลเมืองจีนในแอฟริกา หลังจากมีรายงานว่าข่ายงานก่อการร้าย อัล-ไคด้าลั่นวาจาว่า จะแก้แค้นเรื่องที่ชาวเหว๋หวูเอ้อร
รัฐบาลจีนกล่าวด้วยว่าตนจะติดต่อ และร่วมมืออย่างใกล้ชิดกับประเทศเพื่อนบ้านที่มีชุมชนใหญ่ๆของชาวเหว๋หวูเอ้อร์ตั้งอยู่ซึ่งรวมถึงปากีสถานด้วย บริษัทวิเคราะห์ด้านความเสี่ยง สเตอร์ลิงแอสสินท์ที่กรุงลอนดอนกล่าวว่า ข่ายงานก่อการร้าย อัล-ไคด้าสาขาแอฟริกาเหนือในย่านมาห์เกร็บ ซึ่งเป็นย่านของพวกอิสลามลั่นวาจาว่าจะมุ่งเป้าเล่นงานชาวจีนที่ทำงานอยู่ในอัลจีเรียและตามส่วนอื่นๆ ของแอฟริกาจำนวน 50,000 คน บริษัทข้างต้นกล่าวว่า การประท้วงที่เกิดขึ้นเมื่อเร็วๆนี้และการที่จีนส่งกำลังมาปราบปรามในแคว้นซินเจียงในเวลาต่อมา ทำให้หลายส่วนในโลกมุสลิมเกิดความเห็นอกเห็นใจชาวเหว๋หวูเอ้อร์ซึ่งเป็นชนกลุ่มน้อยในเมืองจีน การปะทะกันระหว่างชาวเหว๋หวูเอ้อร์ และชาวจีนฮั่นซึ่งเริ่มขึ้นเมื่อวันที่5 เดือนกรกฎาคมที่เมืองอูหรูมู่ฉี เมืองหลวงของแคว้นซินเจียงตามตัวเลขของทางการจีน ผู้เสียชีวิตส่วนใหญ่เป็นชาวจีนฮั่น โฆษกของกระทรวงการต่างประเทศจีน ฉิน ก๊างกล่าวไว้ตอนนี้ว่า "จีนจะใช้มาตรการที่จำเป็นเพื่อปกป้องสถาบันจีนและชาวจีนในแอฟริกา"เขามิได้ระบุถึงเรื่องการขู่คุกคามของข่ายงานก่อการร้ายดังกล่าวออกมาโดยเฉพาะเจาะจง เมื่อสามสัปดาห์มาแล้วพวกฝักใฝ่ความรุนแรงแห่งข่ายงานก่อการร้ายอัล-ไคด้าซุ่มโจมตีกองกำลังรักษาความมั่นคงอัลจีเรีย ซึ่งทำหน้าที่คุ้มครองวิศวกรชาวจีนและสังหารฝ่ายอัลจีเรียไป 24 ราย ชาวเหว๋หวูเอ้อร์เป็นชาวมุสลิมที่พูดภาษาตุรกีและมีเชื้อสายผิดแผกแตกต่างจากชาวจีนฮั่น ซึ่งเป็นชนส่วนใหญ่ในเมืองจีนพวกเขาเคยเป็นใหญ่ในแคว้นซินเจียง แต่รัฐบาลจีนส่งเสริมให้ชาวจีนฮั่นย้ายเข้ามาหางานทำในแคว้นซินเจียงดังนั้น ประชาชนในแคว้นดังกล่าวจึงประกอบด้วยชาวเหว๋หวูเอ้อร์แค่ร้อยละ 50พวกเขาร้องเรียนว่าโดนชาวจีนฮั่นตั้งข้อรังเกียจเดียจฉันท์ และรัฐบาลจีนจำกัดการปฏิบัติศาสนกิจตลอดจนการเดินทางไปไหนมาไหนของพวกเขาแต่รัฐบาลจีนแย้งว่าชาวเหว๋หวูเอ้อร์ได้รับสิทธิ ซึ่งชาวจีนฮั่นไม่ได้รับอย่างเช่นพวกเขามีสิทธิที่จะมีบุตรได้มากกว่าหนึ่งคน และได้รับสิทธิพิเศษในการเข้ามหาวิทยาลัย รัฐบาลจีนโทษเรื่องที่เรียกว่าพลังสามเส้าคือการต้องการแบ่งแยกดินแดน การก่อการร้ายและการฝักใฝ่ความรุนแรงสุดขั้วว่าเป็นต้นเหตุทำให้เกิดการก่อเหตุรุนแรงในแคว้นซินเจียง โฆษกของกระทรวงการต่างประเทศจีน ฉินก๊างกล่าวในวันอังคารด้วยว่า ชาติในเอเชียที่เป็นเพื่อนบ้านของจีน ควรเพิ่มพูนความร่วมมือในการปราบปรามพลังสามเส้าดังกล่าวและช่วยกันพิทักษ์สันติภาพ และความสงบเรียบร้อยเขากล่าวต่อไปว่าจีนและปากีสถานกำลังติดต่อ และร่วมมือกันอย่างใกล้ชิด ปากีสถานมีพรมแดนจดจีน และมีเสียงกล่าวหาว่าชาวเหว๋หวูเอ้อร์ผู้ต้องการแบ่งแยกดินแดนบางส่วนอาศัยอยู่ในปากีสถาน การกำหราบปราบปรามของกองกำลังรักษาความมั่นคงของจีนในเมืองอูหรูมู่ฉียังดำเนินต่อไปหลังจากชาวเหว๋หวูเอ้อร์สองคน โดนตำรวจยิงเสียชีวิตเมื่อวันจันทร์อนึ่งมีการนำจดหมายฉบับหนึ่งซึ่งมีลายเซ็นของนักประพันธ์ และชนชั้นปัญญาชนของจีนหนึ่งร้อยกว่าคนมาโพสท์ทางเครือข่ายอินเทอร์เน็ตจดหมายฉบับนั้น เรียกร้องให้ปล่อยตัวนาย อิลแฮม โตะห์ตี นายอิลแฮม โตะห์ตีเป็นนักเศรษฐศาสตร์ชาวเหว๋หวูเอ้อร์ปากกล้าผู้หายตัวไปจากบ้านพักของเขาในกรุงปักกิ่งเมื่อสัปดาห์ที่แล้วจดหมายฉบับนั้นกล่าวว่า เว็บไซต์ของเขาซึ่งคนนิยมเปิดดูกันนั้นส่งเสริมให้มีการเจรจาพาทีกันระหว่างชาวจีนฮั่นและชาวเหว๋หวูเอ้อร์ แต่ผู้ว่าการแคว้นซินเจียง นูร์เบกรีกล่าวหาทางโทรทัศน์เมื่อสัปดาห์ที่แล้วว่า เว็บไซต์ของนายอิลแฮม โตะห์ตีนั้น" เป็นที่สำหรับการยุยงส่งเสริมและการเผยแพร่โฆษณาชวนเชื่อ"